Diari Oficial de la Generalitat Valenciana


Sumari del DOGV 6981, del 08-03-2013 (2013/2394)

Licitació per a la selecció de l'empresari constructor de les obres d'urbanització del programa d'actuació integrada denominat Macrosector IV i Adjacents, del Pla General d'Ordenació Urbana de Sagunt, fase 1.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6981

Data del DOGV
:   08-03-2013

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2013/2394


Data del document
:   15-02-2013

Organisme emissor
:   Alser, SL

Tipus de document
:   Anunci

Descriptors 

:   * contracte d'obres

Licitació per a la selecció de l'empresari constructor de les obres d'urbanització del programa d'actuació integrada denominat Macrosector IV i Adjacents, del Pla General d'Ordenació Urbana de Sagunt, fase 1. [2013/2394]  
La mercantil Alser, SL, amb domicili social al carrer Camí de Llíria, número 44 B, Sagunt (46746, València), i CIF número K86070340, té la condició d'agent urbanitzador del programa d'actuació integrada denominat Macrosector IV i Adjacents, del Pla General d'Ordenació Urbana de Sagunt, en virtut de l'acord del Ple de l'Ajuntament de Sagunt, en data 27 de juliol de 2011, i l'acord de concreció i definició precisa dels termes de l'acord d'aprovació i adjudicació del programa d'actuació integrada, aprovat per la Junta de Govern Local de 14 d'octubre de 2011. El passat 27 de novembre de 2012, Alser, SL, va presentar davant del Jutjat Mercantil de València un preconcurs de creditors, segons l'article 5.bis de la Llei Concursal 38/2011, de 10 d'octubre. Se'n deixa constància en el Decret número 460/12 del Jutjat Mercantil número 3.  
  
El contracte, que té com a objecte l'execució de les obres d'urbanització segons el refós del projecte d'urbanització, fase 1, desembre de 2012, serà adjudicat per l'agent urbanitzador. El preu base de licitació del contracte és de nou milions quatre-cents quaranta-sis mil noranta-set euros i huitanta-un cèntims (9.446.097,81 €), IVA no inclòs, tal com s'arreplega en eixe document, que va ser aprovat per la Junta de Govern Local de 21 de desembre de 2012.  
Mitjançant l'aprovació de la Junta de Govern Local de 8 de febrer de 2013, l'Ajuntament de Sagunt va ratificar el plec de clàusules particulars presentat, per les quals s'ha de regir el concurs per a la selecció de l'empresari constructor.  
D'acord amb l'article 359 del Decret 67/2006, de 12 de maig, del Consell Valencià, pel qual s'aprova el Reglament d'Ordenació i Gestió Territorial i Urbanística, s'ha remés l'anunci de concurs per a la seua publicació al Diari Oficial de la Unió Europea i després al Diari Oficial de la Comunitat Valenciana.  
Els interessats a participar en el concurs de selecció de l'empresari constructor hauran de reunir els requisits de la solvència tècnica, econòmica i professional, així com la classificació necessària, que es fixen en el plec de clàusules particulars, i no estar sotmesos en alguna de les causes de prohibició per a contractar que s'establixen en este i en la vigent Llei de Contractes del Sector Públic i la legislació urbanística valenciana.  
Qualsevol interessat podrà presentar les seues proposicions en plica segellada en la notaria d'Esteban Moliner Pérez, ubicada en l'avinguda Sants de la Pedra, 8, baixos, Sagunt (46840, València), amb data límit 17 d'abril de 2013, de dilluns a divendres, de 10.00 a 14.00 hores, on quedaran depositades fins a l'obertura.  
Còpia de l'acord d'adjudicació del programa d'actuació integrada, de la concreció i definició precisa dels termes de l'acord d'adjudicació, del conveni urbanístic entre l'Ajuntament i Alser, del refós del projecte d'urbanització, fase 1, desembre de 2012, i la seua aprovació municipal, del plec de clàusules particulars i la seua ratificació municipal, es troba a disposició dels interessats en la Secció d'Urbanisme-Planejament de l'Ajuntament de Sagunt, Camí Real, número 65, 4a planta, Sagunt (46524, València), i en la notaria d'Esteban Moliner Pérez, ubicada en l'avinguda Sants de la Pedra, 8, baixos, Sagunt (46999, València), en dies i hores d'atenció al públic.  
  
El dia 23 d'abril de 2013, a les 13.00 hores, l'urbanitzador, sota fe notarial, qualificarà prèviament els documents acreditatius de la personalitat, capacitat i solvència dels licitadors presentats dins del termini i la forma escaient. Una vegada qualificada la personalitat, capacitat i solvència, i després de la comunicació per correu electrònic als licitadors de la data, el lloc i l'hora, l'urbanitzador procedirà a l'obertura i qualificació dels sobres B i C restants (documentació tècnica i proposició econòmica respectivament) d'aquells que hagen sigut qualificats favorablement. Les ofertes dels licitadors es protocol·litzaran en l'acta notarial corresponent. L'obertura de pliques es realitzarà sota la direcció de l'urbanitzador i la fe pública del notari, que farà constar les actuacions i incidències que es produïsquen per mitjà de diligència en l'acta del concurs. Igualment, el notari supervisarà i assessorarà sobre el compliment de la legalitat formal durant l'acte.  
La resolució de l'Ajuntament de ratificació o rectificació s'efectuarà en el termini màxim de 15 dies, a comptar des de la proposta d'adjudicació realitzada per l'urbanitzador, i es notificarà a este i a tots els participants.  
Si no es dicta resolució de ratificació o rectificació en el termini assenyalat en el paràgraf precedent s'entendrà ratificada la proposta d'adjudicació.  
El certificat municipal de la resolució de ratificació o rectificació de la proposta d'adjudicació es protocol·litzarà en acta notarial del concurs. En el cas que la ratificació es produïsca per silenci administratiu, es protocol·litzarà la còpia de la comunicació fefaent cursada per l'urbanitzador a l'administració actuant.  
L'anunci de licitació ha sigut publicat en el suplement del Diari Oficial de la Unió Europea de 14 de febrer de 2013.  
  
Sagunt, 15 de febrer de 2013.- L'administrador únic: Julián Castelblanque Pérez.